รัฐบาลไทย-ข่าวทำเนียบรัฐบาล-ปลัดกระทรวงมหาดไทย ตรวจเยี่ยมและมอบนโยบายกรมการปกครอง เน้นย้ำ นายอำเภอเป็นเสาหลักในการบำบัดทุกข์ บำรุงสุขพี่น้องประชาชนในพื้นที่
วันพุธที่ 24 พฤศจิกายน 2564
ปลัดกระทรวงมหาดไทย ตรวจเยี่ยมและมอบนโยบายกรมการปกครอง เน้นย้ํา นายอําเภอเป็นเสาหลักในการบําบัดทุกข์ บํารุงสุขพี่น้องประชาชนในพื้นที่
ปลัดกระทรวงมหาดไทย ตรวจเยี่ยมและมอบนโยบายกรมการปกครอง เน้นย้ํา นายอําเภอเป็นเสาหลักในการบําบัดทุกข์ บํารุงสุขพี่น้องประชาชนในพื้นที่
วันนี้ (24 พ.ย. 64) เวลา 09.30 น. ที่ห้องประชุม 1 ชั้น 2 อาคารกรมการปกครอง กระทรวงมหาดไทย ถ.อัษฎางค์ กรุงเทพฯ นายสุทธิพงษ์ จุลเจริญ ปลัดกระทรวงมหาดไทย ตรวจเยี่ยมและมอบนโยบายการปฏิบัติราชการให้กับผู้บริหารและข้าราชการกรมการปกครอง โดยมี นายชยาวุธ จันทร รองปลัดกระทรวงมหาดไทย หัวหน้ากลุ่มภารกิจด้านกิจการความมั่นคงภายใน นายไตรภพ วงศ์ไตรรัตน์ หัวหน้าผู้ตรวจราชการกระทรวงมหาดไทย รองศาสตราจารย์วรวรรณ โรจนไพบูลย์ ผู้ช่วยศาสตราจารย์พิเชฐ โสวิทยสกุล ที่ปรึกษาปลัดกระทรวงมหาดไทย ร่วมตรวจเยี่ยม โอกาสนี้ นายธนาคม จงจิระ อธิบดีกรมการปกครอง นายศักดิ์ฤทธิ์ สลักคํา นายพิริยะ ฉันทดิลก ร้อยตํารวจโท ภพชนก ชลานุเคราะห์ นายสมยศ พุ่มน้อย รองอธิบดีกรมการปกครอง ผู้บริหารส่วนกลาง ผู้ตรวจราชการกรมการปกครอง ปลัดจังหวัด นายอําเภอ และปลัดอําเภอ ทั่วประเทศ ร่วมประชุม
นายสุทธิพงษ์ จุลเจริญ ปลัดกระทรวงมหาดไทย เปิดเผยว่า ในวันนี้เป็นการตรวจเยี่ยมกรมการปกครองในฐานะที่ตนดํารงตําแหน่งปลัดกระทรวงมหาดไทย คนที่ 40 ซึ่ง ณ กรมการปกครองแห่งนี้ เป็นที่เริ่มต้นชีวิตราชการในตําแหน่งปลัดอําเภอวังเหนือ จังหวัดลําปาง เมื่อวันที่ 6 มีนาคม 2531 จึงเป็นเหมือนการได้กลับมาบ้านเกิด ทั้งนี้ เมื่อเรากล่าวถึงกรมการปกครอง ก็จะสื่อไปถึงการทําหน้าที่ของพี่น้องฝ่ายปกครองทุกคน โดยเฉพาะอย่างยิ่ง “นายอําเภอ” ที่เป็นผู้นําอยู่ในที่ว่าการอําเภอทุกแห่งทั่วประเทศ ซึ่งทําหน้าที่เปรียบเสมือนเป็น “นายกรัฐมนตรีของอําเภอ” เป็นผู้นําของอําเภอที่ยึดหลักการนําแบบมีส่วนร่วม และที่สําคัญต้อง “เป็นผู้นําที่ดี” รู้จักหน้าที่ของตนเอง นอกจากนี้ ข้าราชการฝ่ายปกครองทุกตําแหน่งหน้าที่ต้องยึดมั่นและจดจําในอุดมการณ์และความปรารถนาเมื่อครั้งที่ทุกคนสอบเข้ารับราชการที่พวกเราอยากมาทํางานให้ประชาชน ทํางานให้พื้นที่ ทํางานเพื่อแก้ไขปัญหาความเดือดร้อน ให้มันอยู่คู่กับตัวเรา เป็นความคิด เป็นอุดมการณ์ และเป็นการปฏิบัติที่เป็นรูปธรรม อย่าให้สลายหายไป
นายสุทธิพงษ์ จุลเจริญ ปลัดกระทรวงมหาดไทย กล่าวว่า หน้าที่ของฝ่ายปกครองมีภารกิจงานในความรับผิดชอบที่กว้างขวางมากกว่าหน่วยงานอื่น เพราะงานของฝ่ายปกครองเป็นงานครอบจักรวาล ทําหน้าที่เป็นผู้นําทั้งในเชิงหน้าที่ (Function) และเป็นผู้นําในพื้นที่ (Area) ตามที่กฎหมายได้ให้อํานาจในการให้เป็นผู้นําในท้องที่ สืบต่อจากบรรพบุรุษฝ่ายปกครองในอดีต คือ “กรมพลัมภัง” ที่ทําหน้าที่สานต่ออุดมการณ์มาจวบจนถึงปัจจุบันกว่า 129 ปี ซึ่งในความรู้สึกของประชาชน นายอําเภอเป็นหัวหน้าใหญ่ในอําเภอ ปลัดอําเภอเป็นผู้นํา เป็นจุดแข็ง ที่จําเป็นต้องทําหน้าที่ให้ดี และได้เน้นย้ําแนวทางการทํางานของฝ่ายปกครอง 7 ข้อ ได้แก่ 1) ต้องทําหน้าที่ผู้นําของทุกกระทรวง ทบวง กรม ในพื้นที่อําเภอ เป็นนายกรัฐมนตรีอําเภอ ยึดหลักพรหมวิหาร 4 และทศพิธราชธรรมด้วย ตามรอยเบื้องพระยุคลบาทในฐานะข้าราชการในพระบาทสมเด็จพระเจ้าอยู่หัว เพื่อให้ผู้ตาม คือ พี่น้องประชาชนมีความสุข และสิ่งดี ๆ ก็จะเกิดขึ้นในพื้นที่ ด้วยการผนึกกําลังของทุกกระทรวง ทบวง กรม ทั้งในส่วนภูมิภาค ส่วนท้องถิ่น ครอบคลุมทั้ง 7 ภาคีเครือข่าย ภาครัฐ ภาควิชาการ ภาคศาสนา ภาคเอกชน ภาคประชาชน ภาคประชาสังคม และสื่อมวลชน โดยเฉพาะอย่างยิ่ง ในภาคสื่อมวลชนนั้น ทุกคนเป็นสื่อมวลชน มิใช่เฉพาะผู้ที่มีอาชีพนักสื่อสารมวลชน เพราะการสื่อสารกับสังคมมีอยู่ตลอดเวลาผ่านสื่อที่อยู่ในมือของทุกคน คือ โทรศัพท์มือถือ และแพลตฟอร์มต่าง ๆ อันจะมีประโยชน์ ทําให้พี่น้องประชาชนรู้ว่าเรากําลังขับเคลื่อนงานอะไร ประการต่อมา คือ สิ่งดี ๆ ที่เราทําจะได้กระจายไปในวงกว้าง เป็นแบบอย่างให้กับหน่วยงานหรือเพื่อนรวมงานท่านอื่นที่ยังไม่ได้ทํา สามารถทําได้และได้ความสุขทั่วกัน และต้องมีทักษะในการสื่อสารที่จะสร้างความเชื่อมั่น ความรักใคร่นับถือ การยอมรับ ตามพุทธศาสนสุภาษิตที่ว่า วิสฺสาสปรมา ญาติ : การรู้สึกคุ้นเคยทําให้เป็นญาติอย่างยิ่ง ทําให้พี่น้องประชาชนเป็นเสมือนญาติของเราที่เพิ่มขึ้นในท้องที่ที่ไปปฏิบัติราชการ 2) ต้องสืบสาน รักษา ต่อยอด อุดมการณ์ “บําบัดทุกข์ บํารุงสุข” หรือการ “ทําทุกข์ให้ลดลง สุขให้เพิ่มขึ้น” ที่เป็นแรงปรารถนาที่ชาวกรมการปกครองอยากทําให้ดีขึ้น ต้องทํานุบํารุงสิ่งเหล่านี้ให้งอกงาม อันจะนําพาซึ่งความสําเร็จทั้งในเรื่องส่วนตัวและส่วนรวม ข้าราชการกรมการปกครองต้องมีทั้งความสามารถ (Ability) และความรู้ (Knowledge) และทัศนคติที่ดี (Attitude) เพื่อขับเคลื่อนงานไปสู่จุดมุ่งหมายได้สําเร็จอย่างมีประสิทธิภาพ 3) ขอให้น้อมนําพระราชดํารัสของสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ในเรื่องการฉีดวัคซีนป้องกันโควิด-19 ซึ่งพระองค์ทรงมีความห่วงใยคนไทยทุกคน รวมถึงคนที่อาศัยอยู่ในประเทศไทยใกล้ชิดกับคนไทย โดยให้ฝ่ายปกครองเร่งรณรงค์ โน้มน้าว และเชิญชวนคนที่ยังไม่เข้ารับการฉีดวัคซีนให้มาฉีดวัคซีน โดยในขณะนี้กระทรวงมหาดไทยได้ร่วมกับแพลทฟอร์ม jitasa.care ซึ่งสามารถเชื่อมโยงฐานข้อมูลร่วมกับกรมควบคุมโรคและแพทย์จิตอาสา เป็นช่องทางที่กํานัน ผู้ใหญ่บ้าน และเครือข่าย สามารถช่วยกันใช้ในการดําเนินการบริหารจัดการการฉีดวัคซีนในพื้นที่ได้ 4) ให้นายอําเภอในฐานะผู้บริหารสถานการณ์ในท้องที่ ประสานการปฏิบัติเกี่ยวกับแนวทางและเกณฑ์ในการผ่อนคลายหรืออนุญาตเปิดกิจการ/กิจกรรมในพื้นที่ตามแนวทางที่ ศบค. ได้ผ่อนคลาย ตามบริบทของแต่ละพื้นที่ 5) ให้หัวหน้าผู้ตรวจราชการกระทรวงมหาดไทยร่วมกับกรมการปกครองและทุกกรมในสังกัดกระทรวงมหาดไทย จัดตั้งทีมเฉพาะกิจพิจารณาข้อกฎหมาย หรือแนวทางปฏิบัติที่ไม่เป็นไปตามสถานการณ์ในปัจจุบันและส่งผลกระทบต่อการปฏิบัติราชการเพื่อประชาชน เพื่อสามารถขับเคลื่อนงานเอื้อต่อการอํานวยประโยชน์และบําบัดทุกข์ บํารุงสุขประชาชน อย่างมีประสิทธิภาพ 6) ต้องส่งเสริมความสําคัญของคณะกรรมการหมู่บ้าน (กม.) ให้มีบทบาทการทํางานในพื้นที่ตามที่มีระเบียบและกฎหมายกําหนด ซึ่งทุกตําแหน่งตามกลไกคณะกรรมการหมู่บ้านล้วนมีความหมายและความสําคัญ จะต้องเป็นเสาหลักในการบํารุงสุขในท้องที่ให้กับประชาชนคนไทย และ 7) การสร้างความมั่นคงให้กับประเทศชาติ โดยข้าราชการส่วนกลางต้องสนับสนุนข้อมูลข่าวสารเพื่อสร้างการรับรู้และความเข้าใจที่ถูกต้องกับผู้ปฏิบัติในส่วนภูมิภาค โดยเฉพาะอย่างยิ่งนายอําเภอ และปลัดอําเภอที่ต้องรับทราบข้อมูลที่ถูกต้องจากส่วนกลางเพื่อไปถ่ายทอดสร้างความเข้าใจกับพี่น้องประชาชน
ด้าน นายธนาคม จงจิระ เปิดเผยว่า กรมการปกครอง ขับเคลื่อนภารกิจผ่านโครงการสําคัญ (Flagship Project) ตั้งแต่ปีงบประมาณ พ.ศ. 2563 เพื่อให้ฝ่ายปกครองมีทิศทาง และแนวทางการขับเคลื่อนงานที่ชัดเจนอย่างต่อเนื่องและเป็นรูปธรรม สอดคล้องกับเป้าหมายการพัฒนาอย่างยั่งยืน (SDG) ยุทธศาสตร์ชาติและ แผนระดับรอง นโยบายของรัฐบาล นโยบายของกระทรวงมหาดไทย และสถานการณ์ในปัจจุบัน โดยยึดประชาชนเป็นศูนย์กลาง ภายใต้บริบทของสังคมที่เปลี่ยนแปลงไปภายหลังการแพร่ระบาดของโรคติดเชื้อไวรัสโคโรนา 2019 ทําให้เกิดการดําเนินชีวิตวิถีใหม่ (New Normal) โดยได้นําหลักการ The Ease of Doing Business ของธนาคารโลก มาปรับใช้ในการกําหนดโครงการสําคัญฯ และขับเคลื่อนการปฏิบัติงานให้ Easier/Cheaper/Faster/Smarter โดยมีเป้าหมายและวิธีการดําเนินงานร่วมกันในการ “บําบัดทุกข์ บํารุงสุข” ภายใต้แนวคิด “หน้าที่ของฝ่ายปกครอง คือ ทําให้ประชาชนทุกข์น้อยลง สุขมากขึ้น” ทั้งนี้ สําหรับแนวทางการดําเนินงานในปีงบประมาณ พ.ศ. 2565 มีจุดเน้นสําคัญ คือ มุ่งเน้นและพัฒนาองค์กรสู่ความยั่งยืนบนฐานการทํางานแบบดิจิทัล โดยกําหนดเป้าหมายให้ทุกสํานัก/กอง พัฒนาระบบการให้บริการ เป้าหมาย 1 สํานัก/กอง 1 ระบบการให้บริการในรูปแบบออนไลน์ หรือ OBOES (One Bureau One E-Service) และได้ดําเนินการขับเคลื่อนโครงการที่ต่อยอด พัฒนา และเพิ่มประสิทธิภาพจากการขับเคลื่อนโครงการสําคัญในปีงบประมาณ พ.ศ. 2564 จึงเกิดการขับเคลื่อนโครงการสําคัญของกรมการปกครอง (10 Flagships to DOPA All Smart 2022) ประจําปี 2565 เพื่อให้ฝ่ายปกครองมีทิศทางและแนวทางการขับเคลื่อนงานที่ชัดเจนอย่างต่อเนื่องและเป็นรูปธรรม ภายใต้กรอบการทํางานใน 4 ส่วนสําคัญ ส่วนที่ 1 E-Dopa Heart ส่งเสริมสถาบันหลักของชาติเพื่อความยั่งยืน ประกอบด้วย 3 โครงการ ได้แก่ 1) โครงการจิตอาสาพระราชทาน 2) การขยายผลโครงการอันเนื่องมาจากพระราชดําริ 3) การปกป้องเทิดทูนสถาบันหลักของชาติ ส่วนที่ 2 E-DOPA Services การยกระดับงานบริการประชาชนเพื่อความยั่งยืน 3 โครงการ ได้แก่ 4) ศูนย์ดํารงธรรมอําเภอ “อําเภอดํารงธรรม” 5) อําเภอ...วิถีใหม่ เพื่อมุ่งสู่การเป็น “กรมการปกครอง.. วิถีใหม่” 6) สัญชาติและสถานะบุคคล ส่วนที่ 3 : E-DOPA Sustainability การสร้างความเข้มแข็งระดับหมู่บ้าน ตําบล และอําเภอ เพื่อความยั่งยืน 3 โครงการ ได้แก่ 7) แผ่นดินธรรม แผ่นดินทอง “หมู่บ้าน อยู่เย็น” ส่งเสริมอําเภอคุณธรรมต้นแบบ 8) อําเภอมั่นคง ปลอดภัย “หมู่บ้านมั่นคง ปลอดภัย จากยาเสพติด” 9) อําเภอมั่งคั่ง ส่วนที่ 4 : E-DOPA Digitalization การพัฒนาองค์กรสู่ความยั่งยืนบนฐานการทํางานแบบดิจิทัล ได้แก่ 10) DOPA All Smart ผ่านการปรับโฉมการทํางาน 4 มิติ ได้แก่ งาน E-DOPA Smart Management งาน E-DOPA Smart Budgeting งาน E-DOPA Smart Office งาน E-DOPA Smart Human
การพัฒนาหรือการบําบัดทุกข์ บํารุงสุขให้เกิดขึ้นกับพี่น้องประชาชนได้อย่างยั่งยืนตามเป้าหมาย SDGs ของ UN นั้น ขึ้นอยู่กับท่านนายอําเภอทุกคน ซึ่งผมได้หยิบยกคํากล่าวของพลเอก เปรม ติณสูลานนท์ เมื่อครั้งดํารงตําแหน่งนายกรัฐมนตรีว่า “นายอําเภอที่ดีต้องเป็นนายกรัฐมนตรีของพื้นที่ได้” และฝากทุกท่านเป็นเสาหลักในการบําบัดทุกข์ บํารุงสุขให้บ้านเมืองตามที่บรรพบุรุษได้ปกป้องรักษาบ้านเมืองให้พวกเราได้อยู่กันอย่างมั่นคงและยั่งยืน พี่น้องประชาชนมีคุณภาพชีวิตที่ดี มีความสุขในสิ่งแวดล้อมที่ดี และที่สําคัญที่สุด ขอให้พวกเราทุกคนได้พยายามปรับปรุงพัฒนางานให้มากกว่าที่เป็นอยู่ ด้วยความโปร่งใส และเราจะได้ทําสิ่งที่ดีร่วมกันดังเป้าหมาย “ประชาชนทุกข์น้อยลง สุขมากขึ้น” เป็นข้าราชการของพระบาทสมเด็จพระเจ้าอยู่หัว ในการบําบัดทุกข์ บํารุงสุข ให้กับพี่น้องประชาชนด้วยความภาคภูมิใจ นายสุทธิพงษ์ กล่าวทิ้งท้าย